Gerîlaya YJA-Starî Dêrike vat: ''Felsefeya Rayberîye û ruho ke ey awan kerd qet vîn nêbene.''
Gerîla Dîyana Dêrik bi wesîleya serrgêra 21. ya Komployê Mîyanneteweyî ya verê Rayberê Şarê Kurdî Abdullah Ocalanî ANFyî redye qisey kerd.
Dêrike îfade kerd ke derheqê şarê kurdî de bi seyan polîtîkayî estbî û seba ke Ocalanî nê polîtîkayî rijnayî komplogerî kewtî dewre.
Dêrike vat: ''Waştêne ke şexsê Rayberîye de şarê kurdî çin bikerê la ser nêkewtî. Felsefeya Rayber Apoyî û ruho ke ey awan kerd qet vînî nêbenê. Nê dewirî de komplo wazeno ke xo newe bikero. La gerîlayê têkoşerî yê ke serra 2020î de xo bi felsefeya Rayber Apoyî xurtêr kerd, do bingeyê yewîya şaran ser o şarî reyde têkoşîn kenê û verê komplogeran bigêrê. Ma sey gerîlayanê YJA-Starî sozê xo dibare kenê ke ma Rayberîya xo azad bikerê û têkoşînê xo geş bikerê.''
